CELEX: 62010CJ0019
Tagállami kötelezettségszegés
273/2004/EK és 111/2005/EK rendelet
Kábítószer-prekurzorok
Ellenőrzés és felügyelet az Unión belül
Az Unió és a harmadik országok közötti kereskedelem nyomon követése
Szankciók

Tagállami kötelezettségszegés – A kábítószer‑prekurzorokról szóló, 2004. február 11‑i 273/2004/EK európai parlamenti és tanácsi
rendelet (HL L 47., 1. o.; magyar nyelvű különkiadás 15. fejezet, 8. kötet, 46. o.) 12. cikkének, valamint a kábítószer‑prekurzoroknak
a Közösség és harmadik országok közötti kereskedelme nyomon követésére vonatkozó szabályok megállapításáról szóló, 2004. december
22‑i 111/2005/EK tanács rendelet (HL 2005. L 22., 1. o.) 31. cikkének való megfeleléshez szükséges rendelkezéseknek az előírt
határidőn belül történő elfogadásának elmulasztása.
Rendelkező rész
1)
Az Olasz Köztársaság – mivel nem fogadta el egyrészt a kábítószer‑prekurzorokról szóló, 2004. február 11‑i 273/2004/EK európai
parlamenti és tanácsi rendelet 12. cikkét, másrészt pedig a kábítószer‑prekurzoroknak a Közösség és harmadik országok közötti
kereskedelme nyomon követésére vonatkozó szabályok megállapításáról szóló, 2004. december 22‑i 111/2005/EK tanács rendelet
31. cikkét végrehajtó nemzeti intézkedéseket – nem teljesítette a hivatkozott rendeletekből eredő kötelezettségeit.
2)
A Bíróság az Olasz Köztársaságot kötelezi a költségek viselésére.